Sé munur á uppsetningu texta hér að neðan og í PDF skjali gildir PDF skjalið . 1377 / 2019 velferðarsviðs Reykjavíkurborgar um akstursþjónustu eldri borgara . Greiðsla . Gjald fyrir hverja ferð hjá akstursþjónustu eldri borgara er kr. 1.245 óháð fjölda ferða . Ef tekjur umsækjanda og maka hans eru undir eða við tekjuviðmið TR er unnt að sækja um lækkun greiðslu , og greiða þá sem samsvarar almennu fargjaldi skv. gjaldskrá Strætó bs. hverju sinni fyrir fyrstu 16 ferðirnar á mánuði en kr. 1.245 fyrir hverja ferð umfram 16 ferðir . Heimilt er að veita þeim sem hafa allt að 5% umfram viðmiðunartekjur lækkun greiðslu og er hægt að leggja inn sérstakt erindi á þjónustumiðstöð með beiðni um lækkun til samræmis við þá sem hafa tekjur undir viðmiðunartekjum TR . Árið 2019 eru viðmiðunartekjur TR kr. 310.800 fyrir þá sem búa einir og eru með heimilisuppbót og kr. 248.105 fyrir þá sem búa með öðrum . Upphæðir munu hækka í samræmi við hækkanir á bótum almannatrygginga . Aðrar bætur sem greiddar eru til lífeyrisþega frá TR umfram viðmiðunartekjur skal reikna sem umframtekjur . Greiðslur vegna sjúkra - og lyfjakostnaðar teljast ekki til tekna í þessu sambandi . Ákvörðun um lækkun . Ákvörðun um lækkun á greiðslu vegna akstursþjónustu er tekin af starfsmanni þjónustumiðstöðvar og skal lögð fyrir fund til afgreiðslu . Gjaldalækkun tekur gildi strax við samþykkt en gildir ekki afturvirkt . Niðurstaða og rökstuðningur synjunar . Kynna skal niðurstöðu skriflega svo fljótt sem unnt er . Ákvörðun um synjun á lækkun greiðslu vegna akstursþjónustu má skjóta til velferðarráðs Reykjavíkurborgar . Gjaldskylda ónýttrar þjónustu . Gjaldskráin er sett í samræmi reglur Reykjavíkurborgar um akstursþjónustu aldraðra nr. 366 / 2018 , en þær eru settar með stoð í X. kafla laga nr. 40 / 1991 um félagsþjónustu sveitarfélaga . Samþykkt í borgarstjórn 5. nóvember 2019 . Gjaldskrá þessi tekur gildi frá og með 15. janúar 2020 . Jafnframt fellur úr gildi gjaldskrá sama efnis nr. 1235 / 2018 . Borgarstjórinn í Reykjavík , 23. desember 2019 .